2004D0438 — DA — 01.05.2004 — 000.001

Dette dokument er et dokumentationsredskab, og institutionerne påtager sig intet ansvar herfor

►B ▼C1 KOMMISSIONENS BESLUTNING af 29. april 2004 om dyre- og folkesundhedsmæssige betingelser og udstedelse af veterinærcertifikat for varmebehandlet mælk, mælkebaserede produkter og rå mælk til konsum, der føres ind i Fællesskabet (meddelt under nummer K(2004) 1691) (EØS-relevant tekst) (2004/438/EF) ▼B (EFT L 189, 27.5.2004, p.57)





Berigtiget ved:









▼B

▼C1

KOMMISSIONENS BESLUTNING

af 29. april 2004

om dyre- og folkesundhedsmæssige betingelser og udstedelse af veterinærcertifikat for varmebehandlet mælk, mælkebaserede produkter og rå mælk til konsum, der føres ind i Fællesskabet

(meddelt under nummer K(2004) 1691)

(EØS-relevant tekst)

(2004/438/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter ( 1 ), særlig artikel 23, stk. 2, litra b), og stk. 3, litra a), c) og d), under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum ( 2 ), særlig artikel 8, stk. 1 og 4, og artikel 9, stk. 4, litra a) og c), og ud fra følgende betragtninger: (1) Ved direktiv 92/46/EØF er der fastsat sundhedsbestemmelser for produktion og afsætning af rå mælk, varmebehandlet mælk og mælkebaserede produkter, herunder ved import. (2) Ved direktiv 2002/99/EF er der fastsat dyresundhedsbestemmelser for produktion, tilvirkning, distribution og indførsel af animalske produkter til konsum. (3) Ved Kommissionens beslutning 95/340/EF ( 3 ) er der opstillet en foreløbig liste over tredjelande, hvorfra medlemsstaterne tillader indførsel af mælk og mælkebaserede produkter. (4) Ved Kommissionens beslutning 95/342/EF ( 4 ) er det fastsat, hvilke behandlinger mælk og mælkebaserede produkter til konsum fra tredjelande eller dele af tredjelande, som frembyder mund- og klovesygefare, skal underkastes. Disse bestemmelser bør ajourføres for at tage hensyn til den behandling for mund- og klovesyge, der er foreskrevet i Rådets direktiv 2003/85/EF ( 5 ) om EF-foranstaltninger til bekæmpelse af mund- og klovesyge. (5) Ved Kommissionens beslutning 95/343/EF ( 6 ) er der fastsat dyresundhedsbetingelser og bestemmelser om udstedelse af sundhedscertifikat ved import fra tredjelande af varmebehandlet mælk, mælkebaserede produkter og rå mælk til konsum. (6) Af hensyn til klarheden og forenklingen bør beslutning 95/340/EF, 95/342/EF og 95/343/EF ophæves og erstattes af nærværende beslutning. (7) Der bør dog fastsættes bestemmelser, der gør det muligt i en overgangsperiode at anvende den certifikatmodel, der er fastsat i beslutning 95/343/EF. (8) Ved Rådets direktiv 97/78/EF ( 7 ) er der fastsat principper for tilrettelæggelse af veterinærkontrollen for tredjelandsprodukter, der føres ind i Fællesskabet, og der findes i artikel 11 allerede visse bestemmelser om transit, f.eks. anvendelse af ANIMO-meddelelser og det fælles veterinærdokument til brug ved import. (9) For at beskytte Fællesskabet mod sygdomme er det imidlertid nødvendigt yderligere at sikre, at sendinger af mælk i transit gennem Fællesskabet overholder de dyresundhedsbetingelser, der gælder for godkendte lande. (10) Rådets beslutning 79/542/EØF af 21. december 1976 om en liste over tredjelande og dele af tredjelande og om dyre- og folkesundhedsbetingelser og udstedelse afveterinærcertifikat ved import til EF af levende dyr og fersk kød ( 8 ) er for nyligt blevet ændret for også at omfatte generelle transitbetingelser og en fravigelse vedrørende transit til og fra Rusland med en henvisning til de særlige grænsekontrolsteder, der er udpeget til denne transit. (11) Erfaringerne har vist, at fremlæggelse i henhold til artikel 7 i direktiv 97/78/EF på grænsekontrolstedet af de originale veterinærdokumenter, der er udstedt i det eksporterende tredjeland for at overholde bestemmelsestredjelandets forskrifter, ikke i tilstrækkelig grad garanterer, at de dyresundhedsbetingelser, der sikrer, at produkterne føres sikkert ind på Fællesskabets område, faktisk overholdes. Der bør derfor fastlægges en særlig model til et dyresundhedscertifikat, der skal anvendes, når de pågældende produkter er i transit. (12) Endvidere bør der foretages en afklaring af gennemførelsen af betingelsen i artikel 11 i direktiv 97/78/EF, som foreskriver, at transit kun er tilladt fra tredjelande, hvorfra det ikke er forbudt at føre produkter ind på Fællesskabets område, ved at der henvises til listen over tredjelande i bilaget til nærværende beslutning. (13) Der bør dog fastsættes særlige betingelser for sendinger i transit via Fællesskabet til og fra Rusland som følge af Kaliningrads geografiske beliggenhed og under hensyntagen til klimaproblemer, der gør, at nogle havne på bestemte tider af året ikke kan anvendes. (14) Ved Kommissionens beslutning 2001/881/EF ( 9 ) er der opstillet en liste over grænsekontrolsteder, der er godkendt til veterinærkontrol af dyr og animalske produkter fra tredjelande, og det bør specificeres, hvilke grænsekontrolposter der er udpeget til at foretage kontrol af transit i henhold til nærværende beslutning. (15) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







Artikel 1

Det er kun tilladt at importere mælk og mælkebaserede produkter til EF, hvis mælken og de mælkebaserede produkter er i overensstemmelse med artikel 2, 3 og 5.

Transit og oplagring af mælk og mælkebaserede produkter er kun tilladt, hvis mælken og de mælkebaserede produkter er i overensstemmelse med artikel 4 og 5.

Artikel 2

1. Medlemsstaterne tillader import af rå mælk og produkter baseret på rå mælk fra de tredjelande, der er godkendt hertil, jf. kolonne A i listen i bilag I.

2. Medlemsstaterne tillader import af mælk og mælkebaserede produkter, der er blevet underkastet:

— én varmebehandling med en opvarmningseffekt, som mindst svarer til den, der opnås ved pasteurisering ved en temperatur på mindst 72 °C i mindst 15 sekunder, — og

— som er tilstrækkelig til at medføre en negativ reaktion på fosfataseprøven

fra de tredjelande, der er godkendt hertil, jf. kolonne B i listen i bilag I, og som ikke frembyder nogen mund- og klovesygefare.

3. Medlemsstaterne tillader import af mælk og mælkebaserede produkter, der er blevet underkastet: enten

a) en sterilisering, hvorved der er opnået en F0-værdi på mindst 3,0 eller

b) UHT-behandling (behandling ved ultrahøj temperatur (132 °C i mindst 1 sek.)) eller

c) HTST-behandling (pasteurisering i kort tid ved høj temperatur (72 °C i mindst 15 sek.) eller tilsvarende pasteuriseringseffekt, der giver en negativ reaktion på en fosfataseprøve) i to omgange af mælk med en pH-værdi på mindst 7,0 eller

d) HTST-behandling af mælk med en pH-værdi på under 7,0 eller

e) HTST-behandling kombineret med en anden fysisk behandling, der enten består i: i) nedsættelse af pH-værdien til < 6 i en time eller ii) yderligere opvarmning til mindst 72 °C kombineret med tørring

fra de tredjelande, der er godkendt hertil, jf. kolonne C i listen i bilag I, og som frembyder nogen mund- og klovesygefare. De mælkebaserede produkter skal enten gennemgå en af ovennævnte behandlinger eller fremstilles af mælk, der er behandlet i overensstemmelse med ovennævnte behandlinger.

Artikel 3

1. Sendinger af mælk og mælkebaserede produkter fra tredjelande, der er godkendt i henhold til artikel 2, skal ledsages af og opfylde betingelserne fastsat i et sundhedscertifikat, der er udarbejde i overensstemmelse med den relevante model i del 2 i bilag II, dvs.:

— »Milk-RM« til rå mælk, der er beregnet til indsamlingscentraler, standardiseringscentre og behandlings- eller forarbejdningsvirksomheder

— »Milk-RMP« til produkter af rå mælk

— »Milk-HTB« til varmebehandlet mælk, varmebehandlede mælkebaserede produkter og mælkebaserede produkter fremstillet af varmebehandlet mælk fra tredjelande eller dele af tredjelande, som ikke frembyder nogen mund- og klovesygefare

— »Milk-HTC« til varmebehandlet mælk, varmebehandlede mælkebaserede produkter og mælkebaserede produkter fremstillet af varmebehandlet mælk fra tredjelande eller dele af tredjelande, som frembyder mund- og klovesygefare; lande, der allerede er godkendt med henblik på sådan import (som ikke frembyder nogen mund- og klovesygefare), kan dog anvende denne model.

2. Sundhedscertifikaterne udfyldes i overensstemmelse med bemærkningerne i del 1 i bilag II.

Artikel 4

1. Sendinger af mælk og mælkebaserede produkter, der føres ind på Fællesskabets område, som er bestemt til et tredjeland enten ved øjeblikkelig transit eller efter oplagring i henhold til artikel 12, stk. 4, eller artikel 13 i direktiv 97/78/EF, og som ikke er bestemt til import til EF, skal opfylde følgende krav:

a) De skal komme fra et tredjeland eller et område i et tredjeland, som er godkendt i henhold til bilag I, i overensstemmelse med den behandling, der kræves for det pågældende produkt, jf. artikel 2.

b) De skal overholde de særlige dyresundhedsbetingelser, som angivet i afsnit 9 i den tilsvarende model til dyresundhedscertifikat i del 2 i bilag II.

c) De skal være ledsaget af et dyresundhedscertifikat, der er i overensstemmelse med modellen i del 3 i bilag II, og som er undertegnet af en embedsdyrlæge, der hører under de kompetente veterinærmyndigheder i det pågældende tredjeland.

d) Embedsdyrlægen på ankomstgrænsekontrolstedet attesterer i det fælles veterinærdokument til brug ved import, at de kan godkendes til transit eller oplagring (alt efter hvad der er relevant).

2.

a) Uanset stk. 1 og artikel 5 tillader medlemsstaterne transit ad landevej eller jernbane gennem Fællesskabet mellem udpegede EF-grænsekontrolsteder anført i bilag til beslutning 2001/881/EF af sendinger, der kommer fra og er bestemt til Rusland enten direkte eller via et andet tredjeland, forudsat at følgende betingelser overholdes: i) Sendingen plomberes med en plombering med løbenummer på det grænsekontrolsted, hvor varerne føres ind i Fællesskabet, af den kompetente myndigheds veterinærtjeneste. ii) De dokumenter, der ledsager sendingen, jf. artikel 7 i direktiv 97/78/EF, stemples på hver side med »KUN TIL TRANSIT TIL RUSLAND VIA EF« af den kompetente myndigheds embedsdyrlæge på grænsekontrolstedet. iii) De proceduremæssige krav, der er fastsat iartikel 11 i direktiv 97/78/EF, skal være overholdt. iv) Embedsdyrlægen på ankomstgrænsekontrolstedet attesterer i det fælles veterinærdokument til brug ved import, at sendingen kan godkendes til transit.

b) Det er ikke tilladt at aflæsse eller oplagre sådanne sendinger, jf. artikel 12, stk. 4, eller artikel 13 i direktiv 97/78/EF.

c) Den kompetente myndighed skal foretage regelmæssig audit for at sikre, at antallet af sendinger og mængden af produkter, der føres ud af EF's område, stemmer overens med det antal og de mængder, der føres ind.

Artikel 5

Mælk og mælkebaserede produkter, der kommer fra godkendte tredjelande eller dele af tredjelande, hvor der har været udbrud af eller er blevet vaccineret mod mund- og klovesyge inden for de seneste 12 måneder, skal, før de føres ind på EF's område, underkastes en af de behandlinger, der er opført i artikel 2, stk. 3.

Artikel 6

Beslutning 95/340/EF, 95/342/EF og 95/343/EF ophæves.

Artikel 7

Certifikater, der er udformet som fastsat i beslutning 95/343/EF, kan anvendes i højst 6 måneder efter den dato, der er fastsat i artikel 8, stk. 1.

Artikel 8

1. Denne beslutning anvendes fra den 1. maj 2004.

2. Artikel 4, stk. 1, og del 3 i bilag II anvendes først fra den 1. januar 2005.

3. Henvisninger i fællesskabslovgivningen til listen over tredjelande i bilaget til beslutning 95/340/EF betragtes som henvisninger til listen over tredjelande i bilag I til nærværende beslutning

Artikel 9

Denne beslutning er rettet til medlemsstaterne.

Udfærdiget i Bruxelles, den 29. april 2004.









BILAG I

»+« : landet er godkendt

»0« : landet er ikke godkendt







Tredjelandets ISO-kode Tredjeland Kolonne A Kolonne B Kolonne C AD Andorra + + + AL Albanien 0 0 + AN De Nederlandske Antiller 0 0 + AR Argentina 0 0 + AU Australien 0 + + BG Bulgarien 0 + + BR Brasilien 0 0 + BW Botswana 0 0 + BY Belarus 0 0 + BZ Belize 0 0 + BH Bosnien-Hercegovina 0 0 + CA Canada + + + CH Schweiz + + + CL Chile + + + CN Folkerepublikken Kina 0 0 + CO Columbia 0 0 + CR Costa Rica 0 0 + CU Cuba 0 0 + DZ Algeriet 0 0 + ET Etiopien 0 0 + GL Grønland 0 + + GT Guatemala 0 0 + HK Hongkong 0 0 + HN Honduras 0 0 + HR Kroatien 0 + + IL Israel 0 0 + IN Indien 0 0 + IS Island + + + KE Kenya 0 0 + MA Marokko 0 0 + MG Madagaskar 0 0 + MK (1) Den Tidligere Jugoslaviske Republik Makedonien 0 + + MR Mauretanien 0 0 + MU Mauritius 0 0 + MX Mexico 0 0 + NA Namibia 0 0 + NI Nicaragua 0 0 + NZ New Zealand + + + PA Panama 0 0 + PY Paraguay 0 0 + RO Rumænien 0 + + RU Rusland 0 0 + SG Singapore 0 0 + SV El Salvador 0 0 + SZ Swaziland 0 0 + TH Thailand 0 0 + TN Tunesien 0 0 + TR Tyrkiet 0 0 + UA Ukraine 0 0 + US USA + + + UY Uruguay 0 0 + ZA Sydafrika 0 0 + ZW Zimbabwe 0 0 + (1) Den Tidligere Jugoslaviske Republik Makedonien; foreløbig kode, der ikke foregriber landets definitive betegnelse, efter at de forhandlinger, der finder sted for øjeblikket i FN, er afsluttet.









BILAG II

DEL 1

Standardsundhedscertifikater

»Milk-RM« : til rå mælk fra tredjelande eller dele af tredjelande opført i kolonne A i bilag I, der er beregnet til indsamlingscentraler, standardiseringscentre og behandlings- eller forarbejdningsvirksomheder

»Milk-RMP« : til produkter af rå mælk fra tredjelande eller dele af tredjelande opført i kolonne A i bilag I

»Milk-HTB« : til varmebehandlet mælk, varmebehandlede mælkebaserede produkter eller mælkebaserede produkter fremstillet af varmebehandlet mælk fra tredjelande eller dele af tredjelande opført i kolonne B i bilag I

»Milk-HTC« : til varmebehandlet mælk, varmebehandlede mælkebaserede produkter eller mælkebaserede produkter fremstillet af varmebehandlet mælk fra tredjelande eller dele af tredjelande opført i kolonne C i bilag I

»Milk-T/S« : til mælk og mælkebaserede produkter til transit/oplagring i EF.







Bemærkninger a) Eksportlandet udsteder sundhedscertifikater som vist i bilag II, for den pågældende mælk og de pågældende mælkebaserede produkter. Certifikaterne skal i den nummerorden, der er fulgt i forlægget, indeholde de erklæringer, der kræves for det pågældende tredjeland og eventuelt de supplerende garantier, der kræves for eksporttredjelandet eller en del af det. b) Originalen af hvert certifikat skal bestå af et enkelt ark med tryk på begge sider, eller det skal, hvis der kræves mere tekst, være udformet således, at alle de nødvendige sider udgør et samlet hele. c) Det skal udfærdiges på mindst ét af de officielle sprog i den medlemsstat, hvor grænsekontrollen skal finde sted, og i bestemmelsesmedlemsstaten. Disse medlemsstater kan dog tillade andre sprog, eventuelt vedlagt en officiel oversættelse. d) Hvis certifikatet vedhæftes yderligere sider med henblik på identifikation af enkeltprodukter i sendingen (skemaet i punkt 8 i standardcertifikatet), skal disse sider også betragtes som en del af det originale certifikat, og hver af disse sider forsynes med den udstedende embedsdyrlæges officielle inspektørs underskrift og stempel. e) Hvis certifikatet med vedhæftede skemaer som nævnt i litra d) består af mere end en side, skal hver side nederst på siden pagineres med sidetal af samlet sidetal og øverst forsynes med det af myndighederne tildelte certifikatkodenummer. f) Originalen af certifikatet skal være udfyldt og underskrevet af en repræsentant for de myndigheder, som skal kontrollere og bekræfte, at den rå mælk, den varmebehandlede mælk og de mælkebaserede produkter er i overensstemmelse med direktiv 92/46/EØF. g) Eksportlandets myndigheder sørger for, at der følges samme principper for udfærdigelse af certifikatet som dem, der er fastsat i Rådets direktiv 96/93/EF. h) Underskriftens farve skal afvige fra påtrykkets farve. Det samme gælder stempler, dog ikke prægestempler eller vandmærker. i) Det originale certifikat skal ledsage sendingen til EF-grænsekontrolstedet.

DEL 2

DEL 3